อายุ47ตรวจพบเนื้องอกมดลูกขนาด2.5ซม.และมีก้อนเล็กอีกหลายก้อน ได้ทำการขูดเนื้อเยื่อและตัดชิ้นเนื้อไปตรวจ รอฟังผลอยู่ค่ะ ว่าจะเจอเชื้อมะเร็งไหม ได้เรียนถามคุณสูติว่ามีแนวทางการรักษาอย่างไรบ้าง 1.คุณสูติแนะนำว่าให้ใส่ห่วงฮอร์โมนคุมกำเนิดเนื่องจากมีเลือดออกกระปริกระปอย มีประจำเดือนมา6วัน รอบประจำเดือน25วันหรือบางทีรอบระยะเวลาสั้นกว่านั้น เพื่อที่จะให้ประจำเดือนมาน้อยหรือไม่มาเลยเนื่องจากมีเนื้องอกเบียดโพรงมดลูกอยู่ ถ้ากรณีใส่ห่วงอนามัยสามารถทำได้หรือไม่ ในกรณีที่รอให้คนไข้เข้าสู่วัยทองแล้วให้เนื้องอกฝ่อไปเอง 2.การผ่าตัด คนไข้มีอาการเลือดจางมาตั้งแต่วัยรุ่น แต่ไม่ถึงกับต้องให้เลือด มีอาการปวดต้นขา หน่วงท้องน้อยนิดหน่อย แต่ไม่ถึงกับต้องรับประทานยาแก้ปวด ยังคงใช้ชิวิตประจำวันได้ปกติ 3.อยากเรียนถามความเห็นคุณผ่าตัด กับ ไม่ผ่าตัดมีผลดีผลเสียอย่างไร มีโอกาสเป็นมะเร็งหรือไม่ในอนาคตกรณีไม่ผ่า 4.อยากเรียนถามขอความคิดเห็นของคุณ ในกรณีที่คุณเรียนทางด้านการแพทย์มา ในดุลย์พินิจของคุณสมควรผ่าหรือไม่ ถ้าเกิดกรณีนี้ส่วนตัวถ้าคุณเป็น จะตัดสินใจผ่าหรือไม่หรือไม่หรือจะใส่ห่วงอนามัยดี เรียนถามด้วยความเคารพอย่างสูงค่ะ
สวัสดีค่ะ รายละเอียดที่สอบถาม แนะนำให้สอบถามแพทย์ที่ดูแลโดยตรงจะได้ข้อมูลที่ชัดเจน ตรงกับลักษณะเนื้องอกที่ เป็นอยู่นะคะส่วนโรคประจำตัวเดิมที่เป็นโรคโลหิตจาง ก่อนรับการผ่าตัด แพทย์ที่ดูแลจะตรวจความพร้อมในการผ่าตัดให้ก่อนเสมอ หากโรคโลหิตจางที่เป็นมีความรุนแรง แพทย์อาจพิจารณาการใช้ยา หรือการให้เลือดก่อนการรับการผ่าตัด เพื่อให้คนไข้มีสภาพร่างกายที่พร้อมจะผ่าตัดนะคะ